ક્યારેક એને અડીને આવેલા સ્વિમિંગ-પૂલમાં છબછબિયાં થતાં તો કદી પાછળના ભાગે આવેલા ટેનિસ કૉર્ટ પર બંને હૈયાઓની એકબીજાને જીતાડવાની રમત જામતી… અને ખરી રંગત તો ત્યારે આવતી જ્યારે મારી વિશાળ છત પર મારો માલિક એની પ્રેયસીને બાહુપાશમાં લઈને શાયરાના અંદાજમાં ફિલ્મી ગીત ગણગણતો, ‘ચૌદવીં કા ચાંદ હો, યા આફતાબ હો… જો ભી હો તુમ ખુદા કી કસમ, લાજવાબ હો…’  ત્યારે પૂનમનો ચાંદ અને ઝગમગતા સિતારાઓ પણ શરમાઈ ઊઠતા!